**PIRKIMO SĄLYGOS**

# pagrindinės pirkimo sąlygos

|  |  |  |
| --- | --- | --- |
| **Eil. Nr.** | **Pirkimo sąlyga** | **Pirkimo sąlygos reikšmė** |
|  | Užsakovas | Likmerė, UAB  Juridinio asmens kodas 300041039 |
|  | Pirkimo pavadinimas | Saulės elektrinė statybos darbų su projektavimo paslaugomis pirkimas |
|  | Pirkimo objektas | Pirkimo objektas apibrėžtas 2 priede. |
|  | Tiesioginį ryšį su tiekėjais įgaliotas palaikyti Užsakovo atstovas | Tadas Kasmauskis  Mob. +370 615 80083  El. Paštas: projektai@likmerė.lt |
|  | Pirkimo skaidymas į dalis | Pirkimas neskaidomas į dalis. |
|  | Pasiūlymų pateikimo terminas | 2022-02-28 9:00 |
|  | Pasiūlymo pateikimo būdas | El. paštu projektai@likmerė.lt |
|  | Pasiūlymo galiojimo terminas | 90 kalendorinių dienų |
|  | Prašymo paaiškinti pirkimo dokumentus pateikimo terminas | Ne vėliau kaip likus 5 dienoms iki pasiūlymų pateikimo termino pabaigos |
|  | Objekto apžiūra | Objekto apžiūra nebus vykdoma. Esant poreikiui tiekėjai gali naudoti dronus stogų apžiūrai |
|  | Atsakymų į prašymus paaiškinti pirkimo dokumentus pateikimo terminas | Ne vėliau kaip likus 3 dienoms iki pasiūlymų pateikimo termino pabaigos |
|  | Ar taikomi tiekėjų kvalifikacijos reikalavimai? | Taip |
|  | Pirkimo sąlygų priedai | 1 priedas – [Pasiūlymo forma](#_PASIŪLYMAS)  2 priedas – [Techninė specifikacija](#_Techninė_specifikacija)  3 priedas – [Tiekėjų kvalifikacijos ir kiti reikalavimai](#_Tiekėjų_kvalifikacijos_ir)  4 priedas – [Viešojo pirkimo sutarties projektas](#_Viešojo_pirkimo_sutarties)  5 priedas – [Ekonomiškai naudingiausio pasiūlymo vertinimo kriterijai](#_EKONOMIŠKAI_NAUDINGIAUSIO_PASIŪLYMO_1) |

# BENDROSIOS NUOSTATOS

* 1. Pirkimas atliekamas vadovaujantis Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašu, patvirtintu Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis.
  2. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų bei konfidencialumo ir nešališkumo reikalavimų.
  3. Esant prieštaravimui tarp I skyriaus pagrindinių pirkimo sąlygų (toliau – pagrindinės pirkimo sąlygos) ir kitų pirkimo sąlygų, pirmenybė taikoma pagrindinėms pirkimo sąlygoms.

# PIRKIMO OBJEKTAS

* 1. Pasiūlymas turi būti pateiktas visai pirkimo sąlygų techninėje specifikacijoje nurodytai apimčiai, neskaidant jos smulkiau. Jei pirkimas skaidomas dalimis pasiūlymas turi būti pateiktas visai siūlomos pirkimo dalies pirkimo sąlygų techninėje specifikacijoje nurodytai apimčiai, neskaidant jos smulkiau.

# RĖMIMASIS KITŲ ŪKIO SUBJEKTŲ PAJĖGUMAIS

* 1. Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose pirkimo vykdytojo nustatytus kvalifikacijos reikalavimus.
  2. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: jungtinė veikla (partnerystė), subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Užsakovu sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Užsakovui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Užsakovu turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Užsakovas nereikalauja, kad ūkio subjektų grupės pateiktą pasiūlymą pripažinus geriausiu ir Užsakovui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
  4. Nustatytus kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.
  5. Tiekėjas gali remtis tik tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pirkimo vykdytojui pasiūlyme ar paraiškoje įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
  6. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, turi patikrinti pats pirkimo vykdytojas, prašydamas pateikti dokumentus, įrodančius tokių išteklių prieinamumą. Įrodymui prašoma pateikti pirkimo sutarčių ar kitų dokumentų kopijas, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.

# PASIŪLYMŲ RENGIMAS, PATEIKIMAS, KEITIMAS

* 1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
  2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  3. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių arba anglų kalba, šie dokumentai turi būti pateikiami originalo kalba, pridedant vertimą į lietuvių arba anglų kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.
  4. Pasiūlyme turi būti nurodytas jo galiojimo terminas. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
  5. Pasiūlyme nurodomi įkainiai/kaina arba sąnaudos bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Apskaičiuojant įkainį/kainą arba sąnaudas, turi būti atsižvelgta į visus pirkimo sąlygų, įskaitant techninę specifikaciją ir pirkimo sutarties projektą, reikalavimus bei pridėta atestuoto statybos inžinieriaus parengta ir pasirašyta darbų sąmata. Į pasiūlymo įkainius/kainą arba sąnaudas turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
  6. Užsakovas turi teisę pratęsti pasiūlymo pateikimo terminą.
  7. Tiekėjų pasiūlymai konfidencialūs ir kitiems pirkimo dalyviams nepateikiami.
  8. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą.
  9. Kol nesibaigė pasiūlymų galiojimo laikas, Užsakovas turi teisę prašyti, kad tiekėjai pratęstų jų galiojimą iki konkrečiai nurodyto laiko.

# PIRKIMO DOKUMENTŲ PAAIŠKINIMAS IR PATIKSLINIMAS

* 1. Tiekėjas gali prašyti, kad Užsakovas paaiškintų ar pataisytų pirkimo dokumentus.
  2. Užsakovas atsako į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus pagrindinėse pirkimo sąlygose nurodyto skaičiaus dienų iki pasiūlymų pateikimo termino pabaigos.
  3. Tiekėjo prašymu, papildomi pirkimo dokumentai (paaiškinimai ar pataisymai) pateikiami ne vėliau kaip likus pagrindinėse pirkimo sąlygose nurodyto skaičiaus dienų iki pasiūlymų pateikimo termino pabaigos, jei jų paprašyta laiku. Paaiškinimai teikiami per pagrindinėse pirkimo sąlygose nurodytą dienų skaičių. Paaiškinimai ar pataisymai yra neatsiejama pirkimo dokumentų dalis.
  4. Užsakovas, paaiškindamas ar pataisydamas pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
  5. Nesibaigus pirkimo pasiūlymų pateikimo terminui, Užsakovas savo iniciatyva gali paaiškinti (pataisyti) pirkimo dokumentus.

# PASIŪLYMŲ NAGRINĖJIMAS

* 1. Pateikti pasiūlymai nagrinėjami, vertinami ir palyginami šia tvarka:
     1. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;
     2. tikrina ar tiekėjo pasiūlymas atitinka pirkimo sąlygų techninės specifikacijos reikalavimus (įskaitant prekių pavyzdžius, jei taikoma);
     3. tikrina ar nebuvo pasiūlytos per didelės, nepriimtinos kainos;
  2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Užsakovas privalo nepažeisdamas lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą.
  3. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
  4. Užsakovas gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas turi būti atmestas.

# DERYBOS

* 1. Užsakovas numato trijų etapų derybas. Pirmasis etapas – pirminių pasiūlymų pateikimas, antrasis etapas – derybos susitikimo metu, trečiasis etapas galutinių pasiūlymų pateikimas raštu. Į derybas tiekėjai, kurių pasiūlymai neatmesti po pirminio pasiūlymų vertinimo.
  2. Įvertinus pirminius pasiūlymus, Užsakovas nedelsdamas išsiunčia tiekėjams pakvietimus į antrąjį derybų etapą. Tikslus galutinio pasiūlymo pateikimo laikas nurodomas atskiru pranešimu.
  3. Derybų metu deramasi dėl Pirkimo dokumentuose nustatytų darbų, įrangos ir medžiagų techninių savybių, garantinių terminių, sutarties įvykdymo užtikrinimo sąlygų, mokėjimo sąlygų bei kitų su sutarties pirkimo objektu susijusių sąlygų.
  4. Tiekėjo nedalyvavusio derybų susitikime arba nepateikusios galutinio pasiūlymo pasiūlymas atmetamas.

# PASIŪLYMŲ ATMETIMO PRIEŽASTYS

* 1. Pasiūlymas atmetamas, jeigu:
     1. pasiūlymą pateikęs tiekėjas neatitinka nustatytų minimalių kvalifikacijos reikalavimų arba Užsakovo prašymu nepateikė ar nepatikslino pateiktų netikslių ar neišsamių duomenų apie atitikimą;
     2. pasiūlymas neatitinka pirkimo dokumentuose nustatytų reikalavimų (pavyzdžiui, nepateikti įrangos atitikimą techniniams reikalavimams pagrindžiantys sertifikatai ir gamintojų techninės specifikacijos);
     3. dalyvis galutiniame pasiūlyme pasiūlė per dideles, nepriimtinas kainas;
     4. dalyvis per Užsakovo nurodytą terminą neištaiso aritmetinių klaidų ir (ar) nepaaiškina pasiūlymo;
     5. tiekėjas, apie nustatytų reikalavimų atitikimą, yra pateikęs melagingą informaciją, kurią Užsakovas gali įrodyti bet kokiomis teisėtomis priemonėmis;
     6. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;
     7. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir Užsakovo prašymu jų nepateikė per Užsakovo nurodytą terminą.
  2. Apie pasiūlymo atmetimą ir tokio atmetimo priežastis tiekėjas informuojamas raštu.

# PASIŪLYMŲ EILĖ IR LAIMĖTOJO NUSTATYMAS

* 1. Išnagrinėjęs, įvertinęs ir palyginęs pateiktus pasiūlymus, Užsakovas nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.
  2. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
  3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje šių pirkimo dokumentų nustatyta tvarka.
  4. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal pirkimo dokumentų sąlygas.
  5. Apie sprendimą sudaryti pirkimo sutartį, nedelsiant, bet ne vėliau kaip per 5 darbo dienas nuo sprendimo priėmimo, raštu pranešama pasiūlymus pateikusiems tiekėjams ir nurodomas tiekėjas su kuriuo planuojama sudaryti sutartį. Tiekėjams, kurių pasiūlymai neįrašyti į šią eilę, kartu pranešama apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
  6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo (jei reikalaujama pirkimo sąlygų priede), arba iki Užsakovo nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, Užsakovas siūlo sudaryti pirkimo sutartį tiekėjui, kurio pasiūlymas pagal Užsakovo patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

# PASIŪLYMAS

1. **INFORMACIJA APIE TIEKĖJĄ**

|  |  |
| --- | --- |
| Dalyvio pavadinimas ir kodas  *(jei pasiūlymą pateikia tiekėjų grupė, nurodomi visų partnerių pavadinimai ir kodai)* |  |
| Dalyvio įgaliotas asmuo bendrauti pateikto pasiūlymo klausimais |  |
| Dalyvio el. pašto adresas |  |
| Dalyvio telefono numeris |  |

1. **INFORMACIJA APIE SUBTIEKĖJUS**

*(pildoma, jei tiekėjas pasitelkia subtiekėjus)*

|  |  |  |  |
| --- | --- | --- | --- |
| **Eil. Nr.** | **Pirkimo sutarties dalies, perduodamos vykdyti subtiekėjui, aprašymas** | **Subtiekėjo pavadinimas** (jeigu žinomas) | **Ar subtiekėjas pasitelkiamas kvalifikacijos reikalavimų atitikimui? (Taip/Ne)** |
| **1.** |  |  |  |
| **2.** |  |  |  |

1. **PASIŪLYMO KAINA**

|  |  |  |
| --- | --- | --- |
| **Eil. Nr.** | **Įsipareigojimų pavadinimas** | **Bendra kaina EUR be PVM** |
| **1** | **2** | **3** |
|  | Saulės fotovoltinės elektrinės projekto parengimas |  |
|  | Saulės fotovoltinė elektrinė ir jos statybos darbai |  |
| **PVM** | |  |
| **Pasiūlymo kaina EUR su PVM** | |  |

Pateikiamos kainos, nurodant 2 skaičius po kablelio.

Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios išlaidos.

Siūlomi darbai visiškai atitinka pirkimo dokumentuose nurodytus reikalavimus.

1. **KONFIDENCIALI INFORMACIJA**

|  |  |  |
| --- | --- | --- |
| **Eil. Nr.** | **Pateikto dokumento pavadinimas** | **Dokumento konfidencialumo pagrindimas** |
| **1.** |  |  |
| ... |  |  |

1. **ATITIKIMAS TECHNINĖS SPECIFIKACIJOS REIKALAVIMAMS**

|  |  |  |  |
| --- | --- | --- | --- |
| **Eil. Nr.** | **Parametras** | **Reikalaujamas rodiklis** | **Siūlomos įrangos gamintojas ir tikslios techninės charakteristikos** |
|  | **SAULĖS FOTOELEKTRINIAI MODULIAI** | |  |
|  | Technologija | Monokristaliniai, polikristaliniai arba lygiaverčiai |  |
|  | Modulio rėmas | Anoduoto aliuminio lydinio rėmas arba be rėmo |  |
|  | Modulio galia | ≥370Wp |  |
|  | Jungčių dėžutės ir kištukų apsaugos klasė | ≥IP67 |  |
|  | Maksimali įtampa | ≥1000 Vdc |  |
|  | Darbinės modulio temperatūros rėžiai | Ne siauresni nei -40 – +85 °C |  |
|  | Produkto gamintojo garantijos laikotarpis | ≥15 metų |  |
|  | Efektyvumo garantija po 25 metų eksploatacijos | ≥80,0 % |  |
|  | Atitiktis standartui | EN 61215 (arba lygiavertis) |  |
|  | Atitiktis standartui | EN 61730 (arba lygiavertis) |  |
|  | Fotoelektrinių modulių efektyvumas pagal STC | ≥20,5 % |  |
|  | Deklaracijos | CE deklaracija arba sertifikatas |  |
|  | **KEITIKLIAI** | |  |
|  | AC dalies darbiniai parametrai | 230/400 V, 50 Hz |  |
|  | Darbinės aplinkos temperatūros rėžiai | Ne siauresni nei -25 – +60 °C |  |
|  | Nominalus keitiklio efektyvumas | ≥98,0 % |  |
|  | Gamintojo garantija | ≥15 metų |  |
|  | MPPT skaičius | ≥6 |  |
|  | Atitiktis standartui | IEC 61727 arba lygiaverčiai |  |
|  | Atitiktis standartui | IEC 62116 arba lygiaverčiai |  |
|  | Atitiktis standartui | IEC 62109-1 arba lygiaverčiai |  |
|  | Atitiktis standartui | IEC 62109-2 arba lygiaverčiai |  |
|  | Deklaracijos | CE deklaracija arba sertifikatas |  |
|  | Duomenų perdavimo sąsajos | USB, LAN, RS485 ar kt |  |
|  | **MONTAVIMO KONSTRUKCIJOS** | |  |
|  | Gamintojo garantija | ≥15 metų |  |
|  | Konstrukcijų gamybos technologija | Karštas cinkavimas arba lygiaverčių arba geresnių antikorozinių savybių |  |
|  | Deklaracijos | CE deklaracija arba sertifikatas |  |

1. **ATITIKIMAS EKONOMINIO NAUDINGUMO KRITERIJAMS**

|  |  |
| --- | --- |
| **Vertinimo kriterijus** | **Siūloma reikšmė** |
| Fotoelektrinių modulių gamintojo techninė garantija (pilnais metais) (T1) |  |
| Fotoelektrinių modulių galia (T2) |  |
| Keitiklių gamintojo techninė garantija (pilnais metais) (T3) |  |
| Konstrukcijų gamintojo techninė garantija (pilnais metais) (T4) |  |
| Garantuojamas pagaminti elektros energijos kiekis (T5) |  |
| Sutarties vykdymo koordinatoriaus patirtis (pilnais metais) (T6) |  |

Pasirašydamas šį pasiūlymą, tvirtintu, kad:

1. pasiūlymas galioja pagrindinėse pirkimo sąlygose nurodytą terminą;
2. sutinku su visomis pirkimo dokumentuose nustatytomis sąlygomis;
3. pasiūlyme pateikti duomenys yra tikri;
4. jeigu mūsų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, perkančiajai organizacijai įsipareigojame, kad pirkimo sutartį vykdys tik tokią teisę turintys asmenys.

|  |  |  |  |  |
| --- | --- | --- | --- | --- |
| *(Tiekėjo arba jo įgalioto asmens pareigų pavadinimas)* |  | *(parašas)* |  | *(vardas ir pavardė)* |

2 priedas

# Techninė specifikacija

1. Perkama 499,9 kW (galima 1 modelio paklaida į mažesnę galios pusę) galios saulės elektrinė, kuri turės būti įrengiama ant įmonei priklausiančių statinių, bei turės būti pajungta į vidinį įmonės elektros tinklą. Ant bituminės dangos naudojama balastinė sistema. Turės būti įrengta monitoringo sistema su saulės apšvitos, temperatūros davikliais bei elektrinės našumo skaičiavimo funkcionalumu.
2. Informacija apie pastatus ant kurių montuojama saulės elektrinė:

|  |  |  |  |  |  |  |
| --- | --- | --- | --- | --- | --- | --- |
| **Statinio Nr. NTR išraše** | **Pastato pavadinimas** | **Statinio paskirtis / kategorija** | **Unikalus Nr.** | **Užstatytas plotas, m²** | **Sienų konstrukcijos** | **Stogo danga** |
| 2.3 | Gamykla | Gamybos, pramonės | 8195-9001-0335 | 10385,00 | Metalas su karkasu | Metalas |

1. Saulės elektrinė ir įrengimo darbai privalo atitikti žemiau pateiktus bendruosius reikalavimus:

1 lentelė. Saulės elektrinės projekto bendrieji reikalavimai

|  |  |
| --- | --- |
| **Dalis** | **Reikalavimas** |
| 1. Saulės elektrinės bendra instaliuota galia | Jeigu pagal tiekėjo pasiūlytą modulių galią nesigauna sveikas skaičius, tuomet turi būti naudojamas toks modulių skaičius, kuris yra artimiausias pasiekti nurodytą galią, bet jos neviršyti. |
| 1. Saulės elektrinių elektros energijos gamybos prognozavimas | Privaloma su pasiūlymu pateikti PVsyst, PVsol arba kitos lygiavertės saulės elektrinių modeliavimo programinės įrangos ataskaitą bei modeliavimo programos formato duomenų laikmeną (patikrinimui), kurioje būtų sumodeliuota saulės elektrinė įrengimo adresu įvertinant galimus šešėliavimo nuostolius, šešėliavimą sukeliančios kliūtys privalo būti atvaizduotos ataskaitoje. Modeliavimo programos formato duomenų laikmenoje esanti informacija turi sutapti su ataskaitoje pateikta informacija. Ataskaitoje turi būti išpildyti žemiau pateikti parametrai:   1. Saulės elektrinės prognozuojama metinė gamyba ≥ 950 kWh/kWp. 2. Skaičiuojamųjų metų bendroji saulės spinduliuotė į horizontalią plokštumą < 1050 kWh/m2. 3. Metiniai galios nuostoliai AC ir DC kabelinėse linijose ≤3,0 %.   Tiekėjas su pasiūlymu pateikti 2 modeliavimo: vieną perkamam elektrinės dydžiui, kitą 1 000 kWp galios elektrinei ant to paties pastato stogo. Užsakovas planuoja galimą elektrinės plėtrą, todėl antroji modeliavimo ataskaita skirta įsitikinti, kad įgyvendinus šį projektą liks pakankamai ploto saulės elektrinės plėtrai, kad bendra elektrinės galia būtų 1 000 kWp. |
| 1. Techninis sprendimas ir reikalavimai | 1. Tiekėjas privalo užtikrinti tinkamą pasyvios žaibosaugos sistemos įrengimą. 2. Nuolatinės srovės (toliau – DC) dalies jungiamųjų linijų kabeliai numatomi variniai ≥ 6 mm2 skerspjūvio ploto, darbinė įtampa ≥ 1000 Vdc, kabeliai turi būti pritaikyti saulės elektrinių montavimui, DC kabeliai negali būti klojami kartu su AC kabeliais. 3. Keitikliai montuojami besąlygiškai atsižvelgiant į keitiklių gamintojo montavimo instrukcijas. 4. Keitikliams numatomas pastogių arba apsauginių gaubtų sumontavimas apsaugai nuo tiesioginių infraraudonųjų saulės spindulių, lietaus ir sniego akumuliacijos. 5. Prie vieno MPPT negali būti jungiami skirtingo posvyrio kampo, skirtingos orientacijos arba skirtingų modulių kiekių grandinės. 6. Visi naudojami kabeliai lauko sąlygose privalo būti apsaugoti nuo tiesioginių UV ir IR saulės spindulių. 7. Atviroms kabelių trasoms lauko sąlygomis tiesti loviai privalo būti karšto cinkavimo su dangčiais. Aštrūs kampai privalo būti apsaugoti nuo kontakto su kabelių izoliacija. Pažeidus cinko sluoksnį privalomas cinko sluoksnio užpurškimas toje vietoje. 8. Elektros skydų komplektacija ir elektros instaliacija privalo būti atliekama pagal Elektros įrenginių įrengimo bendrąsias taisykles (toliau – EĮĮT), saugos reikalavimus ir atitikti kitus aktualius teisės aktus. 9. Privaloma už tikrinti tinkamus ir saugius AC kabelinių linijų kontaktus. Kabelinių linijų kontaktai bet kokiame darbiniame režime negali viršyti kontakto paviršiaus temperatūros ir aplinkos temperatūros skirtumo Δ*T* daugiau nei 30 °C. 10. AC dalies kabeliai turi būti XLPE izoliacijos tipo. 11. Aktyvi keitiklių galia turi būti ne mažesnė nei 10 proc. prie keitiklio prijungtos suminės modulių galios. 12. Užtikrinama tinkama maksimali apsauga nuo viršįtampių. Visuose montuojamuose skyduose privaloma numatyti pakartotinę apsaugą nuo viršįtampių galios kabelinėms linijoms (3 fazėms ir nuliui N) ir ryšio Ethernet kabeliams. 13. DC dalies kabelinės jungtys ir jų komponentai turi būti naudojami tik to paties vieno gamintojo arba privalo būti vienas su kitu suderinami pateikiant suderinamumo deklaraciją iš gamintojo. 14. Modulių masyvai yra sujungiami tarpusavyje ir įžeminama bent 2 lygiagrečiais įžeminimo kabeliais. Įžeminimas atliekamas pagal EĮĮT ir tik tinkamą įžeminimo kontaktą užtikrinančiais sprendimais, laidininko laikikliai nelaikomi tinkamą kontaktą užtikrinančiu sprendimu. 15. Keitiklių ir spintų įžeminimas prijungiamas prie esamo įžeminimo kontūro įžemiklio arba esant poreikiui įrengiamas naujas įžemiklis (be Pirkėjo sutikimo draudžiama įžeminti įrenginius į žaibosaugos įžeminimo kontūrą). 16. Faktines išlaidas dėl ESO išankstinės sąlygose keliamų reikalavimų dengia Tiekėjas. |
| 1. Stebėsenos sistema | 1. Užtikrinama nuotolinė internetinė prieiga prie stebėsenos sistemos, kuri privalo būti nemokama visą Tiekėjo gamybos garantijos įsipareigojimų laikotarpį. 2. Stebėsenos sistemoje turi būti galimybė stebėti Saulės elektrinės darbą modulių eilių lygmenyje, sroves ir įtampas, momentinę galią. Stebėsenos sistema turi komunikuoti su keitikliais ir gauti pranešimus, jei aptinkamas gedimas keitiklio lygmenyje. 3. Stebėsenos sistemoje turi būti automatizuotas einamosios dienos Saulės elektrinės galios našumo santykinio koeficiento (angl. Performance Ratio, PR) apskaičiavimas naudojant: ≥ 1 saulės spinduliuotės (W/m2) matavimo prietaisą (montuojant tokiu pačiu pasvirimo kampu, kaip saulės moduliai) bei įvertinant modulio temperatūros įtaką elektrinės našumui. Turi būti pasirenkamas vienas modulis jėgainėje, kuris matuotu vieno referencinio modulio temperatūrą. 4. Stebėsenos sistemoje privalomas modulio celės arba spinduliuotės matavimo prietaiso celės temperatūros matavimas (°C). 5. Elektros energijos gamyba privalo būti apskaitoma MID sertifikuoto arba metrologinę patikrą turinčio elektros energijos skaitiklio, šie duomenys turi būti atvaizduojami stebėsenos sistemoje. 6. Stebėsenos sistema turi stebėti visų toje Užsakovo teritorijoje esančių saulės elektrinių darbą, kurias įrengia tiekėjas. |
| 1. Derinimas ir užbaigimas | 1. Tiekėjas privalo laikytis Statybos įstatymo, statybos techninių reglamentų, ESO ir VERT keliamų reikalavimų Saulės elektrinės prijungimui, suderinimui, testavimui ir kt. |
| 1. Gamybos garantija | 1. Pagaminamos metinės el. energijos garantija deklaruojama Tiekėjo remiantis pateikiamos PVsyst, PVsol arba kita lygiaverte programine įranga atliktos saulės elektrinės modeliavimo ataskaita, Tiekėjas gali garantuoti ne didesnį pagamintą metinį kiekį nei pateiktoje ataskaitoje. 2. Tiekėjas (įsivertinęs modulių degradaciją ir kitas galimas rizikas) garantuoja deklaruotą kiekį 10 metų laikotarpiui po VERT leidimo gaminti arba po ESO žaliosios energijos apskaitos įrengimo. 3. Pagaminta elektros energija apskaitoma metrologinę patikrą turinčių arba MID sertifikuotų elektros energijos skaitiklių, kurių tikslumo klasė ne žemesnė kaip 0.5s. Pirkėjas savo noru pirmumo teisę gali suteikti ESO žaliosios energijos apskaitos įrangai. 4. Garantinių įsipareigojimų metu Pirkėjas užtikrina, kad Tiekėjas turės teisę eksploatuoti saulės elektrinę ir užtikrinti elektrinės darbingumą. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 priedas

# Tiekėjų kvalifikacijos ir kiti reikalavimai

1. Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:

| **Eil. Nr.** | **Kvalifikacijos reikalavimai** | **Patvirtinančių dokumentų sąrašas** |
| --- | --- | --- |
|  | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Atitikimas kvalifikacijos reikalavimui tikrinamas <https://www.registrucentras.lt/jar/p/> |
|  | Tiekėjas turi pakankamas apyvartines lėšas sutartiniams įsipareigojimams pradėti vykdyti - ne mažiau kaip 200 000 Eur. | Tiekėjas turi pateikti banko pažymą apie tiekėjo turimą pinigų kiekį sąskaitoje (-ose) (išduotą ne anksčiau kaip likus 10 darbo dienų iki pasiūlymų pateikimo termino pabaigos) arba šiuos galiojančius dokumentus: banko pažymą (-as) apie tiekėjo turimą kredito liniją / trumpalaikį kreditą, suteikiantį galimybę nustatytą laikotarpį naudotis banko sąskaitos kredito limitu (overdraftą), nurodant jos dydį, paskirtį ir likutį, arba banko pažymą, kad bankas besąlygiškai suteiks tiekėjui atitinkamo dydžio paskolą / kreditinę liniją, šį pripažinus konkurso laimėtoju, arba kitą dokumentą įrodantį pakankamą apyvartinių lėšų disponavimą. |
|  | Tiekėjas per pastaruosius 5 metus (jeigu tiekėjas vykdė veiklą mažiau nei 5 metus – per laikotarpį nuo tiekėjo įregistravimo dienos) iki pasiūlymų pateikimo termino pabaigos turi būti tinkamai įvykdęs bent 1 arba 2, saulės elektrinių pardavimo ir/arba saulės elektrinių statybos darbų sutartis, kurių bendra galia ne mažiau kaip 0,5 MW. | Pateikiama:  1. laisvos formos įvykdytų sutarčių sąrašas, kuriame nurodomas darbų užsakovas, sutarties sudarymo ir pabaigos datos mėnesių tikslumu, darbų pradžios ir pabaigos datos mėnesių tikslumu, darbų objektas, užsakovo kontaktinis asmuo, atliktų ir apmokėtų saulės elektrinės statybos darbų vertė;  2. užsakovų patvirtinimai, kad darbai buvo atlikti tinkamai ir užsakovai neturi pretenzijų dėl atliktų darbų kokybės bei kitų sutarties vykdymo sąlygų;  3. Valstybinės energetikos reguliavimo tarnybos išduotas leidimas gaminti elektros energiją. |
|  | Tiekėjas turi turėti teisę:  - vykdyti Elektros įrenginių iki 1000 V įrengimo darbus;  - Elektros tinklo ir įrenginių iki 1000 V eksploatavimo darbus. | Atitikimas kvalifikacijos reikalavimui tikrinamas <https://www.licencijavimas.lt/lis-epp-app/public/licenceSearch> |
|  | Tiekėjas turi pasiūlyti bent 1 ypatingo statinio statybos vadovą atestuotą šiose statinių grupėse:  Negyvenamieji pastatai (gamybos, pramonės)[[1]](#footnote-1).  Nurodytas specialistas turi būti ėjęs statinio statybos vadovo pareigas bent viename saulės šviesos energijos elektrinės statybos darbų projekte ypatingame statinyje per paskutinius 3 metus. | Pateikiama:  Siūlomo vadovo atestatas išduotas VĮ Statybos produkcijos sertifikavimo centro ir specialisto gyvenimo aprašymas.  Pateikiamas (-i) skenuotas (-i) dokumentas (-ai) elektroninėmis priemonėmis. |
|  | Tiekėjas turi pasiūlyti bent 1 ypatingo statinio specialiųjų statybos darbų vadovą atestuotą šiose statinių grupėse:  Negyvenamieji pastatai (gamybos, pramonės)[[2]](#footnote-2).  Specialistas turi būti atestuotas vadovauti šiems darbams:   1. elektros energijos tiekimo ir skirstymo įrenginių montavimas; 2. statinio elektros inžinerinių sistemų įrengimas; 3. procesų valdymo ir automatizavimo sistemų įrengimas.   Nurodytas specialistas turi būti ėjęs statinio specialiųjų statybos darbų vadovo pareigas bent viename saulės šviesos energijos elektrinės statybos darbų projekte ypatingame statinyje per paskutinius 3 metus. | Pateikiama:  Siūlomo vadovo atestatas išduotas VĮ Statybos produkcijos sertifikavimo centro ir specialisto gyvenimo aprašymas.  Pateikiamas (-i) skenuotas (-i) dokumentas (-ai) elektroninėmis priemonėmis. |
|  | Tiekėjas turi pasiūlyti bent 1 ypatingo statinio projekto vadovą atestuotą šiose statinių grupėse:  Negyvenamieji pastatai (gamybos, pramonės)[[3]](#footnote-3).  Nurodytas specialistas turi būti ėjęs statinio projekto vadovo pareigas bent viename saulės šviesos energijos elektrinės statybos darbų projekte ypatingame statinyje per paskutinius 3 metus. | Pateikiama:  Siūlomo vadovo atestatas išduotas VĮ Statybos produkcijos sertifikavimo centro ir specialisto gyvenimo aprašymas.  Pateikiamas (-i) skenuotas (-i) dokumentas (-ai) elektroninėmis priemonėmis. |
|  | Tiekėjas turi pasiūlyti bent 1 ypatingo statinio projekto dalies vadovą atestuotą šiose statinių grupėse:  Negyvenamieji pastatai (gamybos, pramonės).[[4]](#footnote-4) Projekto dalis: elektrotechnikos.  Nurodytas specialistas turi būti ėjęs statinio projekto dalies vadovo pareigas bent viename saulės šviesos energijos elektrinės statybos darbų projekte ypatingame statinyje per paskutinius 3 metus. | Pateikiama:  Siūlomo vadovo atestatas išduotas VĮ Statybos produkcijos sertifikavimo centro ir specialisto gyvenimo aprašymas.  Pateikiamas (-i) skenuotas (-i) dokumentas (-ai) elektroninėmis priemonėmis. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 priedas

# EKONOMIŠKAI NAUDINGIAUSIO PASIŪLYMO VERTINIMO KRITERIJAI

|  |  |  |
| --- | --- | --- |
| **Vertinimo kriterijus** | **Vertinimo kriterijaus aprašymas** | **Vertinimo kriterijaus lyginamasis svoris (L)** |
| Pasiūlymo kaina (C) | Tarpusavyje lyginamos tiekėjų pasiūlytos kainos. | 60 |
| Fotoelektrinių modulių gamintojo techninė garantija (pilnais metais) (T1) | Ekonominio naudingumo balai už didesnę kaip 15 metų garantiją nesuteikiami. | 5 |
| Fotoelektrinių modulių galia (T2) | Ekonominio naudingumo balai už didesnę kaip 400W modulio galią nesuteikiami. | 5 |
| Keitiklių gamintojo techninė garantija (pilnais metais) (T3) | Ekonominio naudingumo balai už didesnę kaip 15 metų garantiją nesuteikiami. | 5 |
| Konstrukcijų gamintojo techninė garantija (pilnais metais) (T4) | Ekonominio naudingumo balai už didesnę kaip 25 metų garantiją nesuteikiami. | 5 |
| Garantuojamas pagaminti elektros energijos kiekis (T5) | Garantuojamas pagaminti elektros energijos kiekis viršijantis techninėje specifikacijoje nurodytą minimalų privalomą pagaminti elektros energijos kiekį per metus kWh/kWp. | 5 |
| Sutarties vykdymo koordinatoriaus patirtis (pilnais metais) (T6) | Pateikiamas sutarties vykdymo koordinatoriaus gyvenimo aprašymas su darbo patirtimi įgyvendinant saulės elektrinių statybos projektus.  Ilgesnė kaip 10 metų patirtis nevertinama. | 15 |

1. Tiekėjui suteikiamas ekonominio naudingumo balas pagal vertinimo kriterijų C apskaičiuojamas pagal formulę:

Formulės reikšmės:

C – suteikiamas ekonominio naudingumo balas pagal vertinimo kriterijų C

Cmin – mažiausia pasiūlyta kaina

Cp – vertinamo pasiūlymo kaina

L – vertinimo kriterijaus lyginamasis svoris

1. Tiekėjui suteikiamas ekonominio naudingumo balas pagal vertinimo kriterijų T1-T5 apskaičiuojamas pagal formulę:

Formulės reikšmės:

Tn – suteikiamas ekonominio naudingumo balas pagal vertinimo kriterijų

Tnp – vertinamo pasiūlymo reikšmė pagal kriterijų

Tnmax – geriausia pasiūlyta reikšmė pagal kriterijų

TS reikšmė – techninėje specifikacijoje nurodyta analogiško reikalavimo minimali reikšmė

L - vertinimo kriterijaus lyginamasis svoris

1. Tiekėjui suteikiamas ekonominio naudingumo balas pagal vertinimo kriterijų T6 apskaičiuojamas pagal formulę:

Formulės reikšmės:

T6 – suteikiamas ekonominio naudingumo balas pagal vertinimo kriterijų

T6p – vertinamo pasiūlymo reikšmė pagal kriterijų

T6max – geriausia pasiūlyta reikšmė pagal kriterijų

L - vertinimo kriterijaus lyginamasis svoris

1. Bendras pasiūlymo ekonominis naudingumas apskaičiuojamas sudėjus visus ekonominio naudingumo balus gautus pagal atskirus ekonominio naudingumo vertinimo kriterijus.
2. Ekonominio naudingumo balai apvalinami iki dviejų skaičių po kablelio.

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Atestatai apimantys platesnes bus laikomi tinkamais. [↑](#footnote-ref-1)
2. Atestatai apimantys platesnes bus laikomi tinkamais. [↑](#footnote-ref-2)
3. Atestatai apimantys platesnes bus laikomi tinkamais. [↑](#footnote-ref-3)
4. Atestatai apimantys platesnes bus laikomi tinkamais. [↑](#footnote-ref-4)